**Procedura de urmat pentru desfăşurarea în condiţii corespunzătoare a turei *SUPER GRANDONNEE***

*Nota: Tura este permanenta si de sine statatoare. ESTE* ***INTERZISĂ*** *PREZENȚA VREUNEI MAȘINI DE ASISTENȚĂ PE TRASEU, NICI MĂCAR ÎN PUNCTELE DE CONTROL!!!*

1. Înainte de a pleca pe traseu, trebuie să îți pui badge-ul pe cadrul bicicletei.

2. Asigură-te că ai asupra ta brevet-card-ul, un act de identitate și restul documentelor necesare. De asemenea, asigură-te că ai **CASCĂ, VESTĂ REFLECTORIZANTĂ (îmbrăcăminte cu elemente reflectorizante)**, **LUMINI FAȚĂ-SPATE** și **FRÂNE FUNCȚIONABILE PE BICICLETĂ**, lucruri fără de care nu poți pleca pe traseul turei, conform regulamentului de desfășurare a acestuia și prevederilor *Codului Rutier*.

3. În acest moment, eşti pregătit de start! NU UITA să treci data și ora de start pe brevet-card și să realizezi prima fotografie în PC de la start, exact la ora plecării și cât mai fidel cu fotografia exemplu transmisă în documentație. NU UITA să trimiți un SMS către organizator în momentul plecării pe traseu!!!

4. La fiecare punct de control, trebuie să te opreşti pentru a trece ora in brevet-card şi pentru a realiza fotografia (cu aparatul foto setat pe optiunea de postare a datei, eventual orei) conform modelului transmis pe email. Pentru orice problemă, suni organizatorul pe numerele anunţate şi la start (**0726923222 – Iulian**, **0731067384 – Carolin, Bogdan - 0748880709).** De asemenea, îți recomandăm ca din când în când, din PC de pe traseu, să transmiți câte un SMS organizatorului.

5. Nu uita ca în caz de abandon să anunți reprezentantul organizatorului printr-un SMS sau un apel telefonic!

6. La finalizarea traseului, la punctul de sosire de la **BREAZA**, trebuie să trimiți un SMS organizatorului.

7. Dupa finalizarea turei, când vei ajunge acasă, trebuie să transmiți fotografiile care fac dovada trecerii prin punctele de control și fotografii ale brevet-card-ului (față-verso) cu orele (in format electronic pe adresa de email GFR@adevaratiiveloprieteni.ro, de preferat intr-un link de pe un site de transfer fisiere).

8. Ulterior, dupa omologarea rezultatului, organizatorul iti va transmite numarul de omologare si iti va oferi medalia (comandata – 20 lei) și certificatul de brevetare *Super GRandonnee*.

**MULT SUCCES, LANŢ ÎNTINS ŞI VÂNT DIN SPATE!**